kardosdrur/scandi-wiki huggingface dataset:
Rugård (Veflinge Sogn)

Rugård er en gammel kongsgård, som nævnes første gang i 1472. Rugaard ligger i Veflinge Sogn, Skovby Herred, Nordfyns Kommune. Hovedbygningen er opført i 1874 ved Knud Borring. Mørkenborg Kro hørt til Rugård Gods fra 1771 til 2004.

Rugård Gods er på 282 hektar.

Jens Steen Sehested boede her fra 1696 til sin død i 1697 eller 1698.

Ejere af Rugård 

 (1398-1665) Kronen
 (1665-1689) Jørgen Kaas
 (1689-1706) Wilhelm Frederik von Wedell
 (1706-1708) Hannibal von Wedell
 (1708-1715) Anne Cathrine Banner gift von Wedell
 (1715-1718) Otto Raben 
 (1718-1764) Kronen
 (1764-1767) Carl Juel
 (1767-1769) Peder Bech / Nicolaj Duus
 (1769-1770) Jørgen Juel
 (1770-1773) Nicolaj Duus
 (1773-1781) Henning Ulrich Neess
 (1781-1784) Simon Andersen Amager / Erik Jørgensen Paddesø
 (1784-1842) Simon Andersen Amager
 (1842-1843) Bent Simonsen Amager
 (1843-1889) Christian H. R. Simonsen Amager
 (1889-1890) Enkefru Simonsen Amager
 (1890-1891) Lagoni
 (1891-1906) Otto Lindegaard
 (1906-1909) Ulrich greve Scheel
 (1909-1916) Lars Simon Andersen
 (1916-1940) Holger Erhard Stenbjørn
 (1940-1957) Kresten greve Scheel
 (1957-1997) Noria A/S v/a Familien Norstrand
 (1997-2003) Noria Nordisk Interesse ApS Rugaard v/a Familien Norstrand
 (2003-) Charlotte Norstrand Gyrst

Herregårde i Nordfyns Kommune
Herregårde i Odense Amt
Skousen & Ingemann

Skousen & Ingemann var et dansk rockband, der blev dannet i 1970 i København. Bandet var fra starten inspireret af gamle danske folkeviser. Deres første udgivelse var en videreførelse af Eik Skaløes ånd, fra Steppeulvene; begge orkestre er meget typiske for hippietiden. Ved en jubilæumskoncert, "Niels Skousen 40 år i dansk rock"  markerede Niels Skousen at det var 40 år siden at han debuterede som komponist og tekstforfatter med "Herfra hvor vi står"  (Niels Skousen har skrevet tekst og musik til alle sange på albummet).   Skousen & Ingemann spillede 1.sæt  for et udsolgt hus i Vega i København.  I 2. sæt gik Niels Skousen på scenen med nyere sange og nyt band. 

Koncerten "Niels Skousen 40 år i Dansk rock" er udgivet på dvd og cd.  Anmeldelserne af koncerten var overstrømmende positive.  Herfra hvor vi står er inkluderet på udgivelsen Dansk Rock Historie 1965-1978, vol. II.

Bandmedlemmer 

Niels Skousen, guitar og sang
Peter Ingemann, bas, sang og violin
Stig Møller, guitar og vokal
Claus Clement Pedersen (Tømrerclaus), guitar
Knud Bjørnø Jensen, tenorsax og fløjte
Bjørn Uglebjerg, trommer

Diskografi 

Skousen & Ingemann: Herfra hvor vi står, 1971; 
Skousen & Ingemann: Musikpatruljen, 1972; 
Skousen, Ingemann & Møller: Lykkehjulet, 1976; 
Skousen & Ingemann: Forbryderalbum, 1978;

Noter

Henvisninger 
Skousen & Ingemann med venner 40 års jubilæumskoncert 
Store Skousen anmeldelse i Ekstrabladet

Rockgrupper fra Danmark
Musikgrupper fra 1970
Di Derre

Di Derre er et norsk popband bestående af brødrene Jo Nesbø (vokal og guitar), Knut Nesbø (guitar), Magnus Larsen jr. (bas) og Espen Stenhammer (trommer). Espen Stenhammer blev trommeslager efter Sverre Beyer, som døde af kræft.

Gruppen blev dannet i 1990. Oprindelsen til navnet er kort og godt at bandet ikke havde noget navn, og at følgende ordveksling ofte fandt sted når de skulle spille:

"Hvem spiller i aften?"

"Jo, det er de derre" (da. dem der )

Mange af tekstene omhandler steder, personer og hændelser knyttet til byen Molde. Bandet slog gennem med albumet Kvinner og klær (senere omdøbt til Jenter og sånn efter krav fra ugebladet KK (Kvinner og Klær) i 1994.

De Derres singlehit JENTER findes i en duetversion med Poul Krebs.

Diskografi 
 Den Derre med Di Derre, 1993 (genudgivet i 1995 som Den forrige med Di Derre)
 Kvinner og Klær / Jenter & Sånn, 1994
 Gym, 1996
 Slå meg på! (Popmusikk), 1998
 Di beste, 2006

Musikgrupper fra Norge
Botanisk Have (Aarhus)

Botanisk Have (Tidl. Haven ved Vesterbro) i Aarhus er en botanisk have og park på Vesterbro i Aarhus Midtby. Der er 2 væksthuse i haven med tropiske planter og insekter samt en café. Haven fungerer som rekreativt område med fri adgang.

Haven ligger i umiddelbar tilknytning til Den Gamle By i Aarhus i området mellem Vestre Ringgade, Hjortensgade, Møllevejen, Mønsgade og Eugen Warmings vej. Haven er på cirka 21,5 hektar, hvoraf Den gamle By udgør 5 hektar.

.

Historie 
Botanisk Have begyndte i 1875 da Aarhus by udlejede et areal til et nystiftet haveselskab, senere kendt som Det Jydske Haveselskab. Oprindeligt blev haven kaldt for Haven ved Vesterbro.

Botanisk Have blev, efter forslag fra Danmarks Naturfredningsforening i 2014 fredet i 2015, men kommunen ankede afgørelsen, da rådmand for Teknik og Miljø i Aarhus Kommune, Kristian Würtz (S) mente at fredningen ville spænde ben for kommunens handlemuligheder. I november 2017 stadfæstede Miljø- og Fødevareklagenævnet fredningen af Botanisk Have. I 2019 godkendte fredningsnævnet dog opførelsen af en 3000 m2 stor lege og aktivitetsplads i parken. Legepladsen blev indviet i september samme år.

Havens indhold 

Der er flere sektioner i den botaniske have, hver med deres særpræg og plantetyper:

 Danske plantesamfund
 Slyngplanter
 Rosenhaven
 Temahaven
 Sirgræsser, liljer og skyggetålende planter
 Rhododendron og surbundsplanter
 Væksthusene
 Poppelpladsen (parkeringsplads omkranset af store popler)

I 2014 blev de nyrenoverede væksthuse med et nybygget tropisk hus indviet og åbnet. Væksthusene i Aarhus Botanisk Have ejes af Aarhus Universitet og administreres af Steno Museet.

Både væksthusene og den udendørs have, er i dag omlagt til formidling og rekreative formål og har ikke længere nogen forskningsmæssig betydning.

Som led i budgetforhandlingerne for 2012 besluttede byrådet at nedlægge tre plejekrævende bede i Botanisk Have. På baggrund af dette dannede en gruppe af frivillige borgere Botanisk Haves Venner, en gruppe som meget gerne vil bevare bedene og i dag passer dem uden aflønning.

Galleri

Referencer

Eksterne henvisninger 

 Officiel hjemmeside for Væksthusene og Botanisk Have
 Aarhus Kommunes hjemmeside om Botanisk Have 
 Botanisk Haves Venner 

Haveanlæg i Aarhus
Botaniske haver i Danmark
Fredede arealer i Danmark
Pepsi Max

Pepsi Max er et varemærke, der bruges af PepsiCo, som betegnelse for en cola uden sukker, der er sødet med aspartam. Den ses som et alternativ til Pepsi og Diet Pepsi. Pepsi Max indeholder 0,4 kcal per 100 ml. 

Den blev introduceret i april 1993 i Storbritannien og Italien. I slutningen af 1994 blev den solgt i omkring 20 lande. Der er siden hen blevet introduceret flere forskellige smage. Blandt andet med lime og kirsebær.  

PepsiCos motto for Pepsi Max: Maximum taste, no sugar (maximal smag, ingen sukker).

Eksterne henvisninger

Noter 

Cola
Fødevaremærker
PepsiCo
Etableret i 1993
Quarter Pounder

Quarter Pounder er en af McDonald's burgere. Den består af en todelt hvedebolle med sesam, heri sennep, ketchup, grofthakkede løg, pickles og en 110g stor bøf af 100% oksekød.

Navnet kommer af vægten på bøffen der svarer til et kvart pund: A quarter pound. I nogle sydeuropæiske lande kaldes Quarter Pounder for Royal.

Sandwichen indgår som en del af McDonald's kerneprodukter.

McDonald's
Burgere
Pan (musikgruppe)

Pan var et dansk rockband. Det blev dannet i oktober 1969 i København af Robert Lelièvre og Arne Würgler. Bandet udgav blot et album, som bærer gruppens navn og anses for at være blandt de allerbedste i dansk rockhistorie. Lelièvre og Würgler fandt sammen med fire andre danske musikere: Brødrene Thomas og Michael Puggaard-Müller (guitar og trommer), jazz-organisten Henning Verner (som tidligere havde optrådt med Dexter Gordon) samt sanger og sangskriver Niels Skousen, der oprindeligt delte tjansen som forsanger med Lelièvre men forlod Pan allerede i januar 1970. Pan udgav deres første singleplade "In a Simple Way" / "Right Across My Bed" i samme måned, efterfulgt af deres debutalbum Pan i maj. Al musik og tekst er skrevet af Lelièvre (med to af sangene på fransk og resten på engelsk), og produktionen fremhæver den sofistikerede blanding af rock, blues, folkemusik, jazz og endda et par stænk af klassisk. På tidspunktet for dens udgivelse blev Pan hyldet af den danske presse, og Dagbladet Information udråbte den til "det bedste danske rock album indtil videre". Med tiden har pladen opnået status af klassiker i dansk rockhistorie. Den er således nævnt som det fjerde bedste danske rock-album fra 1970'erne i Politikens Dansk Rock. Den er i 2010 udkommet på et CD – boxset Dansk Rock Historie 1965-1978, vol.II. Udover det findes den også på den originale vinyludgave, og i anledningen af Record Store Day i 2016, blev den genoptrykt på vinyl i et begrænset oplag. Selve 2016-presningen er desuden i grøn vinyl.

Pan gav i 1970 utallelige koncerter, spillede på festivaler i Danmark og Tyskland og medvirkede i to danske radioudsendelser og et TV program. De to radioudsendelser blev optaget af DR og udgivet på CD i 2004 af det danske selskab Karma Music under titlen Pan on the Air – Danish Radio Sessions 1970. De skrev og indspillede også 20 minutters instrumental musik til den svenske film Deadline  og udfyldte selv rollen som et turnerende band i filmen. Men trods succesen på scenen og i medierne solgte Pan ikke godt, og bandet gik langsomt i opløsning i løbet af efteråret 1970.

Bandmedlemmer 

 Robert Lelièvre, guitar og sang
 Thomas Puggård-Müller, guitar
 Henning Verner, orgel og guitar
 Arne Würgler, bas
 Michael Puggård-Müller, trommer

Diskografi

LP 
 Pan: Pan (1970) – Sonet (SLPS 1518)
 My Time
 If
 Song To France
 They Make Money With The Stars
 Il N'y A Pas Si Longtemps De Ca
 Many Songs Have Been Lost
 Tristesse
 To Get Along Alone
 We Must Do Something Before The End Of The Day
 Lady Of The Sand

 Pan: Pan on the Air – Danish Radio Sessions 1970 (2004) – Karma Music (KMCD 28114)

Single 

 Pan: "In a Simple Way" / "Right Across My Bed" (1970) – Sonet (T 7258)

Referencer

Noter 

Rockgrupper fra Danmark
Musikgrupper fra 1969
Ophørt i 1970
Big Tasty

Big Tasty eller Big N' Tasty er en hamburger der sælges af den internationale fastfoodkæde McDonald's. Den er designet til at konkurrere med Burger Kings Whopper. Navnet "Big Tasty", uden "N'" i midten, blev første gang brugt i Jordan, og siden i dele af Europa, Sydamerika, Mellemøsten, og Taiwan. Den blev sat på menuen samtidig med at McDonald’s gennemførte deres nye I'm Lovin' It-brand. 

Sandwichen indgår ikke mere som en del af McDonald's kerneprodukter pr. 1. januar 2009, og per 1. januar 2011 indgik den hellere ikke længere som en del af kernesortimentet i USA. Den fås stadig i Holland, Sverige, Norge, Danmark, Grækenland og Letland.

I Danmark er burgeren blandt de mest populære valg

Indhold 
Den består af en todelt hvedebolle med sesam, heri ’Big Tasty-Sauce’ (mayonnaisebaseret sauce med grillsmag), 7 gram grofthakkede løg, 30 gram finthakket salat, 2 tomatskiver, 3 skiver emmenthaler-lignende ost og en 150g stor bøf af oksekød.

Big Tasty fås i perioder som kampagneprodukt med bacon, Big Tasty Bacon.

Referencer 

McDonald's
Burgere
Cheeseburger

En cheeseburger er en hamburger tilføjet ost. Typisk er osten placeret ovenpå bøffen, men burgeren kan variere i struktur, ingredienser og sammensætning. Selve ordet er en blanding af de engelske ord cheese og hamburger.

Osten bliver ofte skåret i skiver og placeret ovenpå bøffen kort før den er færdigstegt, dette giver osten tid til at smelte en smule. Cheeseburgers bliver ofte serveret med salat, tomat, løg, syltede agurker, sennep, mayonnaise eller ketchup. På fastfood-restauranter serveres cheeseburgeren ofte med smelteost, men der er variationer såsom cheddar, schweizerost, mozzarella eller blåskimmelost.

Større fastfood-kæder navngiver typisk denne type produkt ud fra deres branding, f.eks. hedder det en Whopper Cheese hos kæden Burger King.

Historie 
At putte ost på hamburgere blev populært fra 1920'erne til 1930'erne, og der er mange forskellige teorier om hvem der fandt på konceptet. Det rygtedes, at amerikaneren Lionel Sternberger opfandt cheeseburgeren i midten af 1920'erne, da han var 16 og arbejdede på sin fars sandwichrestaurant i byen Pasadena, Californien. Han skulle efter sigende have eksperimenteret med at putte en skive ost på en bøf, som senere skulle på en hamburger, og på den måde have skabt verdenens første cheeseburger. 

I 1955 blev den første cheeseburger serveret i Danmark. Den blev serveret på Wittrup Motel i Albertslund. Det var den kvindelige amerikanske ejer Sallie Zimmerhackel, der introducerede det amerikanske menukort.

References 

Burgere
DSR

DSR, akronymet henviser til forskellige artikler:

 Dansk Sygeplejeråd – interesseorganisation for danske sygeplejersker og sundhedsplejersker.
 DSR Bank – Dansk Sygeplejeråd Bank.
 Danske Studenters Roklub – en roklub i København.
 Data Set Ready – et signal som bruges af et modem som fortæller at en computer er klar til at modtage data.
 De Studerendes Råd – Studentersamfundet Esbjerg – DSR-SE, studenterorganisation på Aalborg Universitet, Esbjerg
 Dirty South Rydaz – en rap-gruppe fra Dallas, Texas, USA.
Mogno

Mogno er en lille landsby i distriktet Vallemaggia i kantonen Ticino, i Schweiz og har siden 2004 været en del af kommunen Lavizzara. Mogno er mest kendt for dens kirke San Giovanni Battista bygget af marmor og granit. Kirken blev konstrueret af Mario Botta (født 1943). I landsbyen er der også en af de få vandmøller i Ticino.

Eksterne henvisninger 

 Mogno Church website: http://www.vitruvio.ch/arc/contemporary/1946-2000/mogno.php 

Byer i Schweiz
Ticino
Rap (flertydig)

Rap eller RAP, akronymet henviser til forskellige artikler:

 Rap – rytmisk sang og kultur af amerikansk oprindelse.
 Rip, Rap og Rup – en af Anders Ands tre næsten identiske nevøer.
 Rassemblement pour l'alternative progressiste – politisk parti, Québec, Canada.
 Rap (lydord) - et lydord, der bruges til at efterligne det en and siger.
 Rap (torpedobåd, 1873) - norsk torpedobåd.
Ida Klemann

Ida Klemann (født i 1950 i Aarhus) er en dansk sanger og billedkunstner. Hun var sanger i Bifrost fra gruppens begyndelse og frem til 1983. Hun var daglig leder af kunsthuset Frederiks Bastion på Christianshavn fra 1992 til 1999. Hun er frontkæmper i foreningen "Forny Christiania" og idéudvikler i Christiania Folkeaktie.

Hun var gift med den polske billedkunstner Kazimierz Czastka, som hun mødte i 1984; han døde i 2004.

Musik 
Ida Klemann kom til København tidligt i 1970'erne og blev en del af miljøet i Christiania. Her mødte hun en række af de musikere, der blev til Bifrost i 1975; hun var primært sanger i gruppen og skrev enkelte numre. Hun var den fra den oprindelige besætning af gruppen, der fulgtes længst med den anden sanger og frontfigur i gruppen, Tom Lundén, idet hun var med frem til efter udgivelsen af albummet En tro kopi fra 1982 (Lundén fortsatte endnu nogle år, inden gruppen stoppede).

Efter tiden med Bifrost udgav Klemann ep'en Den blå pilot i 1984. Flere år senere udgav hun sammen med Kim Skovbye to album, inden hun i 2006 udgav sit første soloalbum, End of Blue.

I Bifrost-tiden skrev hun sammen med Torben Andersen fra gruppen musikken til Jon Bang Carlsens dokumentarfilm En rig mand (1979).

Diskografi 
 Sammen med Bifrost
 Bifrost (1976)
 Til en sigøjner (1977)
 Læn Dem ikke ud (1979)
 Crazy Canary (1980)
 Kassen & hjertet (1981)
 En tro kopi (1982)

 Efter Bifrost-tiden
 Den blå pilot (1984)
 Heart's Friend (sammen med Kim Skovbye, 1996)
 Hvidt, så vidt (sammen med Kim Skovbye, 2001)
 End of blue (2006)

Referencer 

Sangere fra Danmark
Bifrost
Jeff Hardy

Jeffrey "Jeff" Nero Hardy (født 31. august 1977), bedre kendt under ringnavnet Jeff Hardy, er en amerikansk wrestler, der er på kontrakt med Total Nonstop Action Wrestling (TNA). Han er også kendt for sin tid i World Wrestling Entertainment (WWE). Hardy er en femdobbelt verdensmester inden for wrestling.

Jeff Hardy fik succes i WWE sammen med sin bror Matt Hardy. Som tagteam fik de bl.a. succes i specielle Tables, Ladders, and Chairs-kampe. Hardy var vundet VM-bælterne for tagteams otte gange i karrieren – WWE Tag Team Championship seks gange og WCW World Tag Team Championship én gang. 

I singlerækkerne har Hardy også haft succes, og han er en femdobbelt verdensmester, idet han har vundet WWE Championship, WWE World Heavyweight Championship (to gange) og TNA World Heavyweight Championship (to gange). Derudover har han også vundet WWE Intercontinental Championship fire gange, og han har desuden også vundet WWE Light Heavyweight Championship, WWE European Championship og WWE Hardcore Championship. Hardy forlod WWE i midten af 2009, og han gjorde comeback til wrestling i TNA i januar 2010.

VM-titler 

Jeff Hardy er en seksdobbelt verdensmester. Han har vundet VM-titlen tre gange i World Wrestling Entertainment (WWE) og tre gange i Total Nonstop Action Wrestling (TNA). I WWE har han både vundet WWE Championship og WWE World Heavyweight Championship. 

1 Kampen var en triple threat match, der også inkluderede Triple H
2 Kampen var en three-way match, der også inkluderede Kurt Angle og Mr. Anderson

Eksterne henvisninger 

 
 

Wrestlere fra USA
Laser Radial

Laser Radial er en jolletype. Den sejles af en person, der vejer ca. 55-70 kg. Fra 2008 har den erstattet europajollen til olympiske lege. Jollen er meget populær blandt unge, og det betyder, at der både i Danmark og resten af verden er mange sejlere.

Den danske elitesejler Anne-Marie Rindom fra Horsens Sejlklub vandt ved OL i Tokyo 1. august 2021 guld i Laser Radial.

Laser Radial er en laserjolle i familie med Laser Standard og Laser 4.7. Jollen er den samme, men bundmasten og sejlet mindre.

Joller
Laser (flertydig)

Laser har flere betydninger:

 Laser – en koncentreret, kohærent lysstråle
 Laserdiode-projektor – lysbillede projektor
 Laser (jolle) – en form for sejlbåd
 Laser Radial – en jolletype
 Laser Standard – en jolletype
Praseodym

Praseodym (af græsk; praios, "grøn" og didymos, "tvilling") er det 59. grundstof i det periodiske system, og har det kemiske symbol Pr: Under normale temperatur- og trykforhold optræder stoffet som et gråhvidt metal, som ved kontakt med atmosfærisk luft danner en et grønt oxid — dette oxid skaller med tiden af, og giver derved luften adgang til mere metal. Af den grund bør metallisk praseodym opbevares nedsænket i f.eks. mineralsk olie for at hindre luften i at "nå" metallet.

Kemiske egenskaber 
Praseodym er mindre reaktionsvilligt end andre lanthanider som europium, lanthan, cerium og neodym. I kemiske forbindelser optræder det normalt med oxidationstrin +3 som en gul eller brun kation, om end oxidationstrin +4 (farveløs kation) også forekommer.

Rent, metallisk praseodym kan antage to forskellige krystalstrukturer afhængigt af temperaturen: Under 798 °C har metallet en hexagonal struktur og omtales som α-praseodym, mens det over denne temperatur bliver kubisk rumcentreret og omtales som β-praseodym.

Tekniske anvendelser 
Praseodym indgår i film-industriens kulbuelamper, og bruges i legeringer med magnesium og danner derved et stærkt metal der bruges i flymotorer. Forskellige praseodymforbindelser bruges som gult farvestof i glas og emaljer, og i glas til brug i beskyttelsesbriller for svejsere og glasblæsere.

Forekomst og udvinding 
Praseodym findes i små mængder i Jordens skorpe; 9,5 ppm, eller 0,00095 procent, primært i mineralerne monazit og bastnasit, hvorfra det udvindes ved en ionbytnings-proces.

Historie 
I 1841 isolerede den svenske kemiker Carl Gustav Mosander et metal kaldet didymium; et stof man på den tid mente var ét grundstof, indtil Per Teodor Cleve i 1874 opdagede at didymium i virkeligheden er en blanding af to grundstoffer. Det lykkedes i 1885 for den østrigske kemiker Carl Auer von Welsbach at skille didymium i dets to bestanddele; praseodym og neodym, som gav salte med forskellige farver.

Isotoper af praseodym 
Naturligt forekommende praseodym består af én stabil isotop, Pr-141, men der ud over kender man yderligere 38 isotoper der alle er radioaktive.

Lanthanider
Sjældne jordartsmetaller
Interkom kom ind

Interkom Kom Ind er det tredje album fra det danske band Nephew. Albummet udkom den 6. oktober 2006 og gik direkte ind på førstepladsen på Hit-listen og blev kåret som Årets Danske Album ved Danish Music Awards 2007.

Albummet har status af tre-dobbelt platin for et salg på over 100.000 enheder.

Den første single Igen & igen & placerede sig som nummer 1 på Tjeklisten's årsliste og fik prisen som "Årets Hit" af musikmagasinet GAFFA's læsere. Det samme gjorde den ved Danish Music Awards 2007. Nephew kunne d. 10 januar 2007 fejre, at singlen var blevet downloadet mere end 15.000 gange, hvilket udløste platin.

Den anden single fra albummet var Science Fiction & Familien, mens den tredje single var Mexico ligger i Spanien. Den fjerde single, Hospital, udkom mandag d. 15. oktober i en liveversion fra Roskilde-festivalen, hvor L.O.C. medvirkede på nummeret. Der var længe spekulationer om, hvorvidt First Blood Harddisk skulle være 4. single, hvilket den ikke blev.

Numre 
 "Igen & Igen &" (4:35)
 "Mexico Ligger i Spanien" (4:53)
 "Cigaret Kid" (4:19)
 "Taxa Triumf" (4:24)
 "Science Fiction & Familien" (4:02)
 "Hvidt på Sort" (4:40)
 "Hospital" (3:38)
 "Læsterlige Klø" (3:52)
 "First Blood Harddisk" (5:13)
 "Sway" (3:16)
 "T-Kryds" (4:20)

Album fra 2006
Nephew-album
Poul Chievitz

Poul Chievitz (19. juni 1817 i Christianshavn – 6. august 1854 i København) var en dansk forfatter.

Han grundlagde i 1840 det satiriske ugeskrift Corsaren sammen med Meïr Aron Goldschmidt, men skrev kun en enkelt artikel i tidsskriftet og forlod tidsskriftet, så snart censuren begyndte at lægge pres på det. 
Hans væsentligste værk er romanen Fra Gaden, der udkom i december 1847, altså umiddelbart før forfatningskampen og den slesvigholstenske krig brød ud i marts 1848.

Romanen står i et sært spændingsforhold i forhold til Biedermeier-periodens borgerskab, som den på den ene side betragter med spot og hån, men på den anden side drages uimodståeligt imod. Den parodierer intrige, figurtegning og handlingsforløb i fru Gyllembourgs romaner, men ender alligevel med at gennemspille et lignende forløb inklusive de usandsynlige sammenfald, de besynderligt sammenviklede handlingstråde og den borgerlige ægteskabsindgåelse i romanens slutning.

Eksterne henvisninger 
 Samlede værker online og Forfatterportræt  (ved Sven H. Rossel) på Arkiv for Dansk Litteratur
 Fra Gaden online, fra det elektroniske bibliotek hos Det Kongelige Bibliotek
 Poul Chievitz på Dansk Forfatterleksikon
 

Romanforfattere fra Danmark
Journalister fra Danmark
Dansksprogede forfattere fra Danmark
Spanske Mark

Den Spanske Mark (), til tider også omtalt som Gothien, var Frankerrigets politiske og militære grænseområde på Den Iberiske Halvø. Området, som  i en periode var beboet af visigoter, lå mellem det arabiske Spanien og det frankiske kongedømme i nord. Arealet svarede til regionen mellem Pyrenæerne og Ebro floden. March eller Marches er det frankiske udtryk for et område nær en grænse eller et marked.

Områder der på forskellige tidspunkter var den del af den Spanske Mark inkluderede Pamplona, Sangüesa, Jaca (Aragón), Sobrarbe, Ribagorza, Pallars, Urgell, Cerdanya, Conflent, Roussillon, Vallespir, Perelada, Empúries, Besalú, Ausona (Osona), Barcelona og Girona.

Se også
Gothien

Spanien i middelalderen
Kvæde (frugt)

Kvæde er en pære- eller æblelignende frugt, fra kvædetræet (Cydonia oblonga).

Kvæde har, i flere tusinde år, været spist som frugt; men i dag er den nærmest ukendt.
Den er meget hård at bide i, og de forskellige sorter har varierende indhold af garvesyre, så nogle er meget syrlige eller bitre.

Smagen træder rigtigt frem efter tilberedning, og det menes at kvædemarmelade – pg.a. kvædens naturlige indhold af pektin – var den første marmeladetype.

Eksterne Henvisninger 

Flerfoldsfrugter
611 f.Kr.



Begivenheder

Født

Dødsfald 

11
547 f.Kr.



Begivenheder

Født

Dødsfald 
 

 
47